TOShGUZAR—BOYSUN—QUMQO‘RG‘ON YaNGI TEMIR YO‘LI QURILIShINI JADALLAShTIRIShGA DOIR QO‘ShIMChA ChORA-TADBIRLAR TO‘G‘RISIDA

Transport tarmog‘ini rivojlantirish ishlarini muvofiqlashtirishni jadallashtirish, Toshguzar—Boysun—Qumqo‘rg‘on yangi temir yo‘lini jadal qurish maqsadida Vazirlar Mahkamasi qaror qiladi: 
 1. “O‘zbekiston temir yo‘llari” davlat-aksiyadorlik kompaniyasining “Ko‘prikqurilish” trestini kompaniya tarkibiga berish to‘g‘risidagi taklifi qabul qilinsin.
 2. “O‘zbekiston temir yo‘llari” davlat-aksiyadorlik kompaniyasi “Ko‘prikqurilish” tresti 2004-yil 1-oktabrdagi holatiga ko‘ra qabul qilinishi-topshirilishini tashkil etsin, trest tuzilmasini, professional kadrlar tarkibini, pudrat ishlarini bajarishga tuzilgan shartnomalarni qayta ko‘rib chiqsin va trest faoliyati dasturini qattiq nazorat ostiga olsin.
 Amalga oshirilgan ishlarning natijalari to‘g‘risida bir oy muddatda Vazirlar Mahkamasiga axborot berilsin.
 3. “O‘zbekiston temir yo‘llari” davlat-aksiyadorlik kompaniyasi O‘zbekiston Respublikasi Davlat mulki qo‘mitasi bilan birgalikda “Ko‘prikqurilish” tresti kompaniya tarkibiga berilishi munosabati bilan ikki hafta muddatda kompaniya ustav fondining miqdori va tarkibini qayta ko‘rib chiqsin.
 Belgilab qo‘yilsinki, “O‘zbekiston temir yo‘llari” davlat-aksiyadorlik kompaniyasining ustav fondiga bepul berilayotgan “Ko‘prikqurilish” trestining asosiy vositalari va boshqa mol-mulki qiymati daromad (foyda) solig‘ini hisoblab chiqishda soliq solish obyekti hisoblanmaydi.
 4. Mazkur qarorning bajarilishini nazorat qilish O‘zbekiston Respublikasining Bosh vaziri Sh.M. Mirziyoyev zimmasiga yuklansin.